gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3558, del 11-08-1999 (1999/6784)

Informació pública del depòsit de l’acta de constitució i els estatuts de l’organització professional denominada Asociación Laboratorio Interprofesional Lácteo de la Comunidad Valenciana (LILCOVAL).
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3558

Data del DOGV
:   11-08-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/6784


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública del depòsit de l'acta de constitució i els estatuts de l'organització professional denominada Asociación Laboratorio Interprofesional Lácteo de la Comunidad Valenciana (LILCOVAL). [1999/M6784]
  
En compliment del que s'ha disposat en la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en l'esmentada normativa, es fa públic que han sigut depositats en esta oficina, adscrita a la Direcció General de Treball, l'acta de constitució i els estatuts de l'organització professional denominada Asociación Laboratorio Interprofesional Lácteo de la Comunidad Valenciana (LILCOVAL), l'àmbit territorial de la qual se circumscriu a la Comunitat Valenciana; i el professional comprén aquelles associacions professionals i entitats jurídiques que acrediten que realitzen una activitat directament relacionada amb la producció, arreplega, elaboració, industrialització i comercialització de llet en l'àmbit territorial d'esta associació, i que voluntàriament hi sol·liciten l'afiliació. Firmen l'acta de constitució els senyors Javier Senent Belenguer, José Yagüe González i altres.
Diari Oficial de la Generalitat Valenciana


Sumari del DOGV 3410, del 12-01-1999 (1998/10592)

Rotlle d'apel·lació número 262/1997. Cèdula de notificació.
-----------------------------------------------------------

### Dades del document

Número de DOGV
:   3410

Data del DOGV
:   12-01-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/10932


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 262/1997. Cèdula de notificació. [1998/S10723]
  
La Secció Sisena de l'Audiència Provincial de València ha dictat, en el rotlle d'apel·lació número 262/1997, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
- President: Vicente Ortega Llorca
  
- Magistrades:
  
· Ana Pérez Tórtola
  
· Asunción Sonia Mollá Nebot
  
València, 16 de novembre de 1998
  
La Secció Sisena d'aquesta Audiència Provincial, sent-ne ponent la magistrada Asunción Sonia Mollá Nebot, ha vist les actuacions de judici de menor quantia, promogudes davant el Jutjat de Primera Instància número 2 de Sueca pel senyor Vicente Nogués Pascual i la senyora Josefa Vercher Ventura contra la Comunitat de propietaris de l'edifici situat a Cullera, plaça de l'Església, 3, sobre impugnació d'acords pendents davant aquesta en virtut del recurs d'apel·lació interposat pel demandant, representat pel procurador Ramón Cuchillo López i dirigit pel lletrat Miguel Guillot Hospitaler. No ha comparegut el demandat-apel·lat.
  
Decisió
  
Desestimar el recurs d'apel·lació interposat per la representació del senyor Vicente Nogués Pascual i la senyora Josefa Vercher Ventura, contra la sentència de data 8 de gener de 1997, dictada pel Jutjat de Primera Instància número 2 de Sueca, en les actuacions de judici declaratiu de menor quantia sobre la impugnació d'acords, registrats amb el número 372/1995, la qual confirmem en tots els seus pronunciaments i imposem les costes d'aquesta alçada a la part apel·lant.
  
I sent-ne ferma aquesta, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència perquè conste i s'execute.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda.
Diari Oficial de la Generalitat Valenciana


Sumari del DOGV 3409, del 11-01-1999 (1998/10701)

Informació pública de les modificacions puntuals de les Normes Subsidiàries de Planejament d'Higueruelas.
---------------------------------------------------------------------------------------------------------

### Dades del document

Número de DOGV
:   3409

Data del DOGV
:   11-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10240


Organisme emissor
:   Ajuntament d'Higueruelas

Tipus de document
:   Anunci

Informació pública de les modificacions puntuals de les Normes Subsidiàries de Planejament d'Higueruelas. [1998/S10980]
  
El Ple en sessió extraordinària celebrada el dia 14 de febrer de 1998, va aprovar les modificacions puntuals de les Normes Subsidiàries de Planejament del municipi d'Higueruelas (València) que són les que s'indiquen tot seguit:
  
Primera. Modificar el text de l'article 5.5 pel text següent: «els patis interiors s'ajustaran al que es disposa en les normes d'habitabilitat, disseny i qualitat d'habitatges de la Comunitat Valenciana».
  
Segona. Suprimir l'apartat que diu: «l'altura mínima permesa és de 7 m.» contingut en l'article 5.6.1.b.
  
Tercera. Suprimir l'apartat que diu: «el nombre de mínim és de II» referit al nombre de plantes contingut en l'article 5.6.1.e.
  
Quarta. Suprimir el punt d de l'article 5.8.1 d'ocupació màxima de parcel·la.
  
Cinquena. Modificar l'article 5.9.1.a pel text següent: «és aquella que tinga una parcel·la mínima de 200 m2».
  
Sisena. Incloure després del primer paràgraf de l'article 5.7.1.a el text següent: excepcionalment aquestes dimensions mínimes no seran d'aplicació en solars residuals o resultants de la demolició d'edificacions existents.
  
Setena. Modificació de qualificació de la illa dotacional esportiva situada en la Unitat d'Execució zona est de la població.
  
Vuitena. Modificació de declaració en fora d'ordenació circumstancial de les instal·lacions fabrils situades en llocs prohibits per incompatibilitat amb el planejament.
  
Cosa que es fa pública en compliment de l'article 38.2 i 55 de la Llei 6/1994, de 14 de novembre, Reguladora de l'Activitat Urbanística.
  
L'expedient es troba en la Secretaria de l'Ajuntament per a la consulta pública i presentació de les al·legacions que es consideren oportunes, en hora d'oficina, durant el termini d'un mes a partir de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3450, del 09-03-1999 (1999/1554)

Informació pública de l'aprovació definitiva del projecte reformat i la memòria tecnicoeconòmica del Projecte d'Urbanització del Sector VI-A, Camí del Mas.
-----------------------------------------------------------------------------------------------------------------------------------------------------------

### Dades del document

Número de DOGV
:   3450

Data del DOGV
:   09-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1554


Organisme emissor
:   Ajuntament de Silla

Tipus de document
:   Anunci

Informació pública de l'aprovació definitiva del projecte reformat i la memòria tecnicoeconòmica del Projecte d'Urbanització del Sector VI-A, Camí del Mas. [1999/Q1554]
  
El Ple de l'Ajuntament de Silla, en la sessió ordinària del dia 27 d'octubre de 1998, va aprovar definitivament el projecte reformat i la memòria tecnicoeconòmica del Projecte d'Urbanització del Sector VI-A, Camí del Mas, així com l'adjudicació de les obres complementàries.
  
Contra l'acord aprovatori, que esgota la via administrativa, segons disposa l'article 109.c de la Llei 30/1992, de 26 de novembre, es podrà interposar un recurs contenciós administratiu, d'acord amb l'article 57 de la Llei de 27 de desembre de 1956, en el termini de dos mesos comptadors des de l'endemà d'aquesta publicació, davant la Sala Contenciosa Administrativa del Tribunal Superior de Justícia de la Comunitat Valenciana. A aquest efecte, la interposició esmentada s'haurà de comunicar abans a l'òrgan municipal autor de l'acord d'aprovació.
Diari Oficial de la Generalitat Valenciana


Sumari del DOGV 3491, del 10-05-1999 (1999/4172)

Informació pública de la modificació de les Normes Urbanístiques del Pla General d'Ordenació Urbana, relatives a la urbanització Sant Cristòfol.
------------------------------------------------------------------------------------------------------------------------------------------------

### Dades del document

Número de DOGV
:   3491

Data del DOGV
:   10-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4172


Organisme emissor
:   Ajuntament d'Alberic

Tipus de document
:   Anunci

Informació pública de la modificació de les Normes Urbanístiques del Pla General d'Ordenació Urbana, relatives a la urbanització Sant Cristòfol. [1999/M4172]
  
Mitjançant aquest edicte se sotmet a informació pública, durant el termini d'un mes, l'expedient de modificació de les Normes Urbanístiques del Pla General d'Ordenació Urbana, relatives a la urbanització Sant Cristòfol.
  
Durant el període d'exposició pública, comptat a partir de la publicació d'aquest anunci en el Diari Oficial de la Generalitat Valenciana, es podrà examinar l'expedient i s'hi podran formular les al·legacions oportunes.
  
Cosa que es publica en compliment del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3553, del 04-08-1999 (1999/7233)

Resolució de 2 d'agost de 1999, del secretari general de la Presidència de la Generalitat Valenciana, per la qual nomena personal eventual.
-------------------------------------------------------------------------------------------------------------------------------------------

### Dades del document

Número de DOGV
:   3553

Data del DOGV
:   04-08-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/7233


Organisme emissor
:   Presidència de la Generalitat

Tipus de document
:   Resolució

Resolució de 2 d'agost de 1999, del secretari general de la Presidència de la Generalitat Valenciana, per la qual nomena personal eventual. [1999/F7233]
  
De conformitat amb el que estableix l'article 6 del Decret Legislatiu de 24 d'octubre de 1995, del Govern Valencià, pel qual es va aprovar el text refós de la Llei de la Funció Pública Valenciana, l'article 3 del Decret 349/1995, de 28 de novembre, del Govern Valencià, sobre regulació del personal eventual al servei de la Generalitat Valenciana, i l'article 4 del Decret 13/1999, de 30 de juliol, del president de la Generalitat Valenciana, resolc:
  
Nomenar el següent personal eventual:
  
- El senyor Gonzalo Maluenda Verdú, secretari particular del president de la Generalitat Valenciana. Amb una retribució anual bruta de 6.859.884 pessetes i efectes del dia 20 de juliol de 1999.
  
- La senyora Mitsouko Henríquez Alcántara, secretària del president de la Generalitat Valenciana. Amb una retribució anual bruta de 6.859.884 pessetes i efectes del dia 20 de juliol de 1999.
  
- El senyor Gregorio Fideo Chico, assessor de protocol. Amb una retribució anual bruta de 6.859.884 pessetes i efectes del dia 20 de juliol de 1999.
  
- La senyora Teresa Álvarez de Toledo, assessora de protocol. Amb una retribució anual bruta de 6.744.972 pessetes i efectes del dia 20 de juliol de 1999.
  
- El senyor Felipe G. del Baño Fernández, assessor del president de la Generalitat Valenciana. Amb una retribució anual bruta de 6.229.398 de pessetes i efectes del dia 20 de juliol de 1999.
  
- El senyor Sebastián Soto Terrada, assessor de la Presidència de la Generalitat Valenciana. Amb una retribució anual bruta de 6.229.398 pessetes i efectes del dia 23 de juliol de 1999.
  
- La senyora M.ª Asunción Francés Camarena, assessora de la Presidència de la Generalitat Valenciana. Amb una retribució anual bruta de 5.000.000 de pessetes i efectes del dia 20 de juliol de 1999.
Diari Oficial de la Generalitat Valenciana


Sumari del DOGV 3586, del 20-09-1999 (1999/7945)

Informació pública dels projectes d'urbanització i reparcel·lació del sector NPR-2 Benicalap Sud.
-------------------------------------------------------------------------------------------------

### Dades del document

Número de DOGV
:   3586

Data del DOGV
:   20-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7945


Organisme emissor
:   Nova Benicalap, SA

Tipus de document
:   Anunci

Informació pública dels projectes d'urbanització i reparcel·lació del sector NPR-2 Benicalap Sud. [1999/7945]
  
Nova Benicalap, SA, agent urbanitzador designat per l'Ajuntament de València per a l'execució del sector NPR-2 Benicalap Sud del Pla General (delimitat: nord, avinguda dels Germans Machado; sud, avinguda de l'Equador i carrer de Castellonet; est, avinguda de Joan XXIII, i oest, projectada prolongació de l'avinguda del Pintor Matarana), ha protocol·litzat en la Notaria del senyor Manuel Ángel Rueda Pérez, situada a València, carrer de Roger de Llúria, número 28, els projectes d'urbanització i reparcel·lació redactats per al seu àmbit; s'ha dipositat, així mateix, un exemplar dels dits projectes en les dependències administratives de l'Ajuntament de València, situades en l'avinguda d'Aragó, número 35, d'aquesta ciutat, amb formalització dels altres tràmits previstos en l'article 46.3 de la Llei 6/1994, de la Generalitat Valenciana.
  
Durant el termini de 20 dies hàbils següents a la publicació del present anunci en el Diari Oficial de la Generalitat Valenciana, els interessats poden comparéixer en l'esmentada notaria i sol·licitar còpia o exhibició de l'acta de protocol·lització dels projectes esmentats, o bé consultar en les dependències municipals els exemplars allí dipositats i el seu expedient administratiu, i presentar, si escau, davant el propi ajuntament, amb relació al seu contingut, les al·legacions que consideren convenients.
  
Aquest anunci, repetició del publicat en el DOGV número 3.574, de 2 de setembre de 1999, el subsana, acomodant l'ordre temporal de la publicació de l'anunci a allò que disposa l'article 46.3 de la Llei 6/1994, de la Generalitat Valenciana.
Diari Oficial de la Generalitat Valenciana


Sumari del DOGV 3644, del 14-12-1999 (1999/9779)

Recurs contenciós administratiu número 01/2569/1998.
----------------------------------------------------

### Dades del document

Número de DOGV
:   3644

Data del DOGV
:   14-12-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/9779


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/2569/1998. [1999/Q9779]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que el senyor Carlos Galiana Ferrande ha interposat un recurs contenciós administratiu, amb el número 01/2569/1998, contra la Resolució de data 25 de maig de 1998, dictada per la Conselleria d'Obres Públiques, Urbanisme i Transports, per la qual s'aprova el Pla General d'Elx, publicada en el Butlletí Oficial de la Província d'Alacant número 134, el 15 de juny de 1998, sobre Urbanisme.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3533, del 07-07-1999 (1999/5685)

Informació pública de l'aprovació definitiva del Projecte Tècnic Ronda Est de l'Eliana, Avinguda de l'Antic Regne.
------------------------------------------------------------------------------------------------------------------

### Dades del document

Número de DOGV
:   3533

Data del DOGV
:   07-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5685


Organisme emissor
:   Ajuntament de l'Eliana

Tipus de document
:   Anunci

Informació pública de l'aprovació definitiva del Projecte Tècnic Ronda Est de l'Eliana, Avinguda de l'Antic Regne. [1999/Q5685]
  
José María Ángel Batalla, alcalde president de l'Ajuntament de l'Eliana, faig saber:
  
Que per la Resolució de l'Alcaldia, de data 2 de juny de 1999, s'ha disposat:
  
«Que després de transcorregut el termini concedit per a al·legacions pel que fa al projecte tècnic denominat Projecte Tècnic corresponent a Ronda Est de l'Eliana, Avinguda de l'Antic Regne, i ja que no s'hi ha presentat cap al·legació, es declara l'acord definitiu i ferm en via administrativa, i es dóna compliment a l'acord adoptat pel Ple de l'Ajuntament.»
  
Contra aquesta resolució, que posa fi a la via administrativa, s'hi pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la recepció d'aquesta notificació; potestativament, podeu interposar un recurs de reposició davant el mateix òrgan que ha dictat la resolució que se us notifica, en el termini d'un mes, comptador des de l'endemà de la data d'aquesta notificació, sense perjudici que pugueu interposar qualsevol altre recurs que considereu procedent. Una vegada interposat el recurs potestatiu de reposició no es podrà interposar el contenciós fins que es resolga expressament el primer o s'haja produït la desestimació presumpta d'aquest, cosa que tindrà lloc una vegada transcorregut el termini d'un mes des de la interposició. Tot això de conformitat amb el que s'estableix en la Llei 29/1998, de 13 de juliol, Reguladora de la Jurisdicció Contenciosa Administrativa, i l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3433, del 12-02-1999 (1999/919)

Recurs contenciós administratiu número 02/2346/1997.
----------------------------------------------------

### Dades del document

Número de DOGV
:   3433

Data del DOGV
:   12-02-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/919


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2346/1997. [1999/Q919]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Silverio Civera García ha interposat un recurs contenciós administratiu, amb el número 02/2346/1997, contra l'Acord de 22 d'abril de 1997, del Govern Valencià, sobre la urgent ocupació de terrenys en expedient d'expropiació.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3409, del 11-01-1999 (1998/11656)

Expedient número 99/98. Adjudicació del mobiliari per a les oficines Prop a instal·lar a distints punts de la Comunitat Valenciana.
-----------------------------------------------------------------------------------------------------------------------------------

### Dades del document

Número de DOGV
:   3409

Data del DOGV
:   11-01-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/11207


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Expedient número 99/98. Adjudicació del mobiliari per a les oficines Prop a instal·lar a distints punts de la Comunitat Valenciana. [1998/X11117]
  
1. Entitat adjudicadora
  
a) Organisme: Conselleria d'Economia, Hisenda i Administració Pública
  
b) Dependència que tramita l'expedient: Secretaria General Administrativa
  
c) Número d'expedient: 99/98
  
2. Objecte del contracte
  
a) Tipus de contracte: subministrament
  
b) Descripció de l'objecte: mobiliari per a les oficines PROP a instal·lar en distints punts de la Comunitat Valenciana.
  
c) Lot:
  
d) Butlletí o diari oficial i data de publicació de l'anunci de licitació
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: adquisició centralitzada.
  
4. Pressupost base de licitació
  
Import total: 6.828.190 pessetes.
  
5. Adjudicació
  
a) Data: 2 de desembre de 1998
  
b) Contractista: Roneo Ucem Comercial, SA.
  
c) Nacionalitat: espanyola.
  
d) Import d'adjudicació: 6.828.190 pessetes
Diari Oficial de la Generalitat Valenciana


Sumari del DOGV 3597, del 05-10-1999 (1999/8329)

Informació pública de l'alternativa tècnica per al desenvolupament de la unitat d'execució La Canal de les normes subsidiàries d'ordenació urbana de Vilamarxant.
-----------------------------------------------------------------------------------------------------------------------------------------------------------------

### Dades del document

Número de DOGV
:   3597

Data del DOGV
:   05-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8329


Organisme emissor
:   Ajuntament de Vilamarxant

Tipus de document
:   Anunci

Informació pública de l'alternativa tècnica per al desenvolupament de la unitat d'execució La Canal de les normes subsidiàries d'ordenació urbana de Vilamarxant. [1999/S8329]
  
L'Alcaldia Presidència amb data 16 de setembre de 1999 ha dictat el decret pel qual resol:
  
Sotmetre a informació pública per un termini de 20 dies, comptadors des de la publicació d'aquest edicte en el Diari Oficial de la Generalitat Valenciana, l'alternativa tècnica elaborada d'ofici per al desenvolupament de la unitat d'execució La Canal comprensiva de programa d'actuació integrada i projecte d'urbanització.
  
L'expedient podrà ser examinat en la Secretaria de l'Ajuntament i durant l'esmentat termini, es podran presentar al·legacions i alternatives tècniques.
  
Durant els cinc dies següents al venciment del termini anterior els interessats podran presentar les proposicions juridicoeconòmiques que els convinguen en el Registre General d'aquest ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc en el saló d'actes de sessions de la casa consistorial el primer dia hàbil de la conclusió del termini per a presentar-les. Durant els 10 dies següents de l'obertura de pliques podran ser objecte de consulta i al·legacions totes les actuacions de l'expedient.
  
Aquests terminis quedaran prorrogats per 20 dies addicionals, si durant els 10 dies primers d'informació pública alguna persona es comprometera a presentar una alternativa tècnica substancialment distinta a la inicial i presentara caució d'això en la quantia que reglamentàriament es determine. La pròrroga es farà constar en l'expedient, s'anunciarà en el tauler d'anuncis de l'ajuntament i es comunicarà a qui, per desconéixer-la, presenten pliques prematurament.
  
Cosa que es fa pública perquè siga coneguda, de conformitat amb el que disposa l'article 46 de la Llei Reguladora de l'Activitat Urbanística.